open-index/open-wikipedia-markdown huggingface dataset:
Grécka vojenská junta

**Grécka vojenská junta**, tiež známa pod názvom **Režim plukovníkov** (), v Grécku známa pod názvami **Sedem rokov** () alebo jednoducho len **Junta** alebo **Diktatúra**, bol grécky režim, vytvorený skupinou vojenských dôstojníkov, ktorá 21. apríla 1967 vykonala vojenský prevrat a zosadila legitímne zvolenú vládu. V Grécku tak bola nastolená pravicová vojenská diktatúra (vojenská junta). Hlavnými postavami prevratu boli Jeorjos Papadopulos, Stylianos Pattakos a Nikolaos Makarezos, ktorí mali plukovnícku hodnosť. Odtiaľ bol tiež odvodený názov *Grécki plukovníci*.

## Pozadie udalostí 1967-1974
Po štátnom prevrate junta rozpustila všetky existujúce politické strany a začala väzniť svojich nepriateľov a oponentov, predovšetkým z radov liberálov a komunistov, z ktorých značná časť bola odvlečená do koncentračného tábora na ostrove Jaros. V decembri 1967 sa pokúsil kráľ Konštantín II. o zvrhnutie vojenskej junty, ale pokus bol neúspešný, čo znamenalo jeho vynútenú abdikáciu. Papadopulos sa neskôr ujal funkcie predsedu vlády a Pattakos obsadil bezpečnostno strategickú pozíciu ministra vnútra. V marci 1968 sa sám Papadopulos vyhlásil za regenta a v lete toho istého roku vyhlásil Grécko za republiku, ktorej sa stal prezidentom. 
Kvôli forme vlády a predovšetkým pre porušovanie ľudských práv sa Grécko postupne ocitalo v medzinárodnej izolácii. S tým súvisela zhoršená hospodárska situácia krajiny, ktorá vyvolala výbuchy protivládnych študentských demonštrácií v decembri 1973, ktoré mali za následok odstúpenie Papadopula z pozície prezidenta. Jeho nástupcom sa stal generál Phaedon Gizikis. V roku 1974 sa grécka junta pokúsila neúspešne pripojiť k svojmu územia ostrov Cyprus, čo viedlo opäť k vnútropolitickej kríze, ktorá definitívne 23. júla 1974 ukončila vládu vojenskej junty v krajine.

Nová občianska vláda Konstandinosa Karamanlisa zajala plukovníkov, ktorí boli postavení pred súdny tribunál a odsúdení na trest smrti, ktorý bol zmenený na doživotné väzenie.

## Literatúra
* 

## Zdroj

Kategória:Dejiny Grécka
Kategória:Antikomunizmus
Kategória:Štátne prevraty
Alternatíva pre Nemecko

**Alternatíva pre Nemecko** (, skratka **AfD**) je nemecká krajne pravicová politická strana založená 6. februára 2013, ktorá sa zaraďuje medzi strany euroskeptické a národnekonzervatívne. Je známa pre svoje xenofóbne a anti-islamské prejavy, niektorí jej členovia propagujú neonacistické myšlienky a používajú nacistické výrazy.

## Vývoj Alternatívy pre Nemecko
### Voľby 2013 a 2017

Do Nemeckého spolkového snemu (*Bundestagu*) sa AfD prebojovala vo voľbách 24. septembra 2017 so ziskom 5,9 milióna hlasov, to bolo 12,6% všetkých odovzdaných platných hlasov voličov. Stala sa tak tretou najsilnejšiou politickou stranou v celom Nemecku po CDU/CSU a SPD. Má teraz 92 poslancov zo 709. Pôvodne to bolo 94 poslancov, no dvaja zo strany odíšli.

Vo voľbách v roku 2013, ktoré sa konali len sedem mesiacov po vzniku strany, zostala so ziskom 4,7% tesne pod päťpercentnou hranicou), uspela však vo voľbách do europarlamentu v roku 2014 so ziskom 7 mandátov a rovnako v roku 2014 tiež získala kreslá v saskom, brandenburskom a durínskom parlamente. Od roku 2015 má zastúpenie aj v parlamentoch Hamburgu a Brém. V roku 2016 sa vo voľbách do krajinských parlamentov prebojovala vo všetkých štyroch prípadoch - v Porýní-Falcku, Bádensku-Württembersku, Sasku-Anhaltsku a Meklenbursku-Predpomoransku. V Sasku-Anhaltsku získala AfD 24,4 percenta hlasov, čo je jej doterajšie volebné maximum. 

### Založenie strany a dôležití funkcionári

Za zakladateľa strany je považovaný hamburský profesor ekonómie Bernd Lucke, ktorý ju založil v reakcii na dlhovú krízu v eurozóne, kedy sa jej kľúčovou myšlienkou stalo presvedčenie o neudržateľnosti eurozóny, v čom sa strana odlišovala od všetkých vtedajších nemeckých mainstreamových strán. Lucke stranu opustil začiatkom júla 2015 po tom, čo delegáti na zjazde v Essene dali vo voľbe viac hlasov Frauke Petryovej, čo Lucke vnímal ako posun k xenofóbnym, krajne pravicovým a proruským pozíciám. Spolu s ním odíšla aj väčšina europoslancov strany - v strane zostali len dvaja zo siedmich.

Taktiež Frauke Petryová odíšla z AfD, a to 29. septembra 2017. Jediným predsedom strany je teraz Jörg Meuthen. Dôležitými funkcionármi strany sú Alexander Gauland a Alice Weidelová, spolupredsedovia poslaneckého klubu v Bundestagu. Poslancom v Berlíne je tiež Paul V. Podolay, ktorý sa narodil roku 1946 v Bratislave. V Nemecku žije od roku 1982.

## Volebné výsledky
### Voľby do Spolkového snemu

### Európske voľby

## Galéria

Btw13 afd zweit endgueltig.svg|Mapa podielu druhých hlasov pre stranu AfD vo voľbách do spolkového snemu 2013
AfD Landtage.svg|Vyznačené spolkové krajiny, v ktorých má AfD zastúpenie v krajinských snemoch


## Referencie


## Iné projekty

## Externé odkazy
* Oficiálne stránky

## Zdroj
*

Kategória:Politické strany v Nemecku
Kategória:Euroskeptické strany
Untere Wildgrubenspitze

**Untere Wildgrubenspitze** (zriedka *Große Wildgrubenspitze*, ) je najvyšší vrch pohoria Lechquellengebirge. Nachádza sa na území okresu Bludenz v rakúskej spolkovej krajine Vorarlbersko asi 3 km západne od dediny Zürs. Na vrchol je možné vystúpiť od chaty Ravensburger Hütte.

## Iné projekty

## Externé odkazy
* Untere Wildgrubenspitze na Peakbagger.com
* Große Wildgrubenspitze na Hikr.org

## Zdroj

Kategória:Vrchy v Alpách
Kategória:Dvojtisícovky v Rakúsku
Kategória:Vrchy vo Vorarlbersku
Kaunaská gubernia

**Kaunaská gubernia** (, ) bola vnútrozemská gubernia Ruskej ríše. Nachádzala sa v severozápadnej časti európskej časti Ruska na území dnešnej Litvy, malé časti sú dnes súčasťou Lotyšska a Bieloruska. Na krajnom západe ležala blízko pobrežia Baltského mora a prístavu Palanga. Jej administratívnym centrom bolo mesto Kaunas (*Kovno*), v súčasnosti druhé najväčšie litovské mesto. Zahŕňala historické litovské  regióny Žmuď a Aukštaitsko (severnú časť). 

Bola vytvorená z časti litovsko-vilnianskej gubernie dekrétom cára Mikuláša I., ktorý bol vydaný 30. decembra 1842 a vykonaný 1. júla 1843. 

## Administratívne delenie
Gubernia bola rozdelená na sedem újazdov: 

## Pozri aj
* Zoznam gubernií Ruskej ríše

## Iné projekty

## Zdroj

Kategória:Gubernie v Ruskom impériu
Kategória:Dejiny Litvy
Kategória:Dejiny Lotyšska
Kategória:Dejiny Bieloruska
Exploration Flight Test-1

**Exploration Flight Test-1** alebo **EFT-1** (predtým známy ako **Orion Flight Test 1** alebo **OFT-1**) bol prvý nepilotovaný skúšobný let americkej kozmickej lode Orion, ktorý sa uskutočnil 5. decembra 2014.

## Priebeh letu
Účelom letu bolo otestovať rôzne systémy Orionu, ako je oddeľovanie jednotlivých stupňov, avionika, tepelný štít, padáky a záchranné systémy, pred prvým štartom lodi na rakete Space Launch System (SLS).

Modul pre posádku, ktorý bol použitý pri lete EFT-1, vyrobila spoločnosť Lockheed Martin v rokoch 2011 – 2012.

Nosná raketa Delta IV Heavy s modulom pre posádku lode Orion odštartovala zo štartovacieho komplexu 37B na Cape Canaveral dňa 5. decembra 2014 o 07:05 miestneho času (12:05 svetového času). Počas letu, ktorý trval takmer 4,5 hodiny, vykonal Orion dva oblety Zeme, pričom dvakrát preletel Van Allenovými radiačnými pásmi a dosiahol apogea 5 800 km. Do zemskej atmosféry vstúpil rýchlosťou 32 000 km/h (8 900 m/s) a o 16:29 UTC (08:29 miestneho času) pristál v Tichom oceáne, približne 1 030 km juhovýchodne od San Diega, kde ho vylovila nákladná loď USS ''Anchorage''.

## Galéria


Súbor:EFT-1 mission diagram.jpg|Schéma letu
Súbor:Final wield of first space bound Orion.jpg|Orion po konečnom zvare pre let Exploration Flight Test-1
Súbor:Orion's First Crew Module Complete.jpg|Kozmická loď Orion počas príprav na let
Súbor:EFT-1 Orion is ready for first flight.jpg|Kozmická loď Orion na nosnej rakete Delta IV Heavy
Súbor:Delta IV Heavy on pad with Orion EFT-1 (KSC-2014-4686).jpg|Raketa Delta IV Heavy s kozmickou loďou Orion na štartovacej rampe SLC-37B s Mesiacom v pozadí
Súbor:EFT-1 launch - view from pad.jpg|Štart misie Exploration Flight Test-1
Súbor:Launching of EFT-1.jpg|Štartujúca raketa Delta IV Heavy
Súbor:Liftoff of Orion.webm|Video zo štartu misie EFT-1
Súbor:Rendering of Orion Exploration Flight Test 1.jpg|Vizualizácia lode Orion s horným stupňom rakety Delta IV Heavy počas letu EFT-1
Súbor:Earth from NASA's Orion spacecraft.jpg|Zem vyfotografovaná z lode Orion  
Súbor:Orion Exploration Flight Test-1 crew module before splashdown 2014.JPG|Orion klesá na padákoch do vĺn Tichého oceánu
Súbor:EFT-1 Orion recovery.5.jpg|Kozmická loď po pristátí v Tichom oceáne
Súbor:EFT-1 Orion recovery.2.jpg|Záchranný tím prichádza k Orionu



## Iné projekty

## Externé odkazy
* Oficiálny press kit misie 

Kategória:Orion (kozmická loď)
Kategória:Kozmonautika v 2014
Parseierspitze

**Parseierspitze** () je najvyšší vrch Lechtalských Álp a tiež celých Nördliche Kalkalpen. Nachádza sa na území okresu Landeck v rakúskej spolkovej krajine Tirolsko asi 8 km západne od centra okresu. Ide o jedinú trojtisícovku v pohorí. Ako prvý vystúpili na vrchol v roku 1869 Joseph Anton Specht a Peter Siess. Vrch možno zdolať buď od chaty Augsburger Hütte (2 289 m) alebo od chaty Memminger Hütte (2 242 m).

## Iné projekty

## Externé odkazy
* Parseierspitze na SummitPost.org
* Parseierspitze na Hikr.org

## Zdroj

Kategória:Vrchy v Alpách
Kategória:Vrchy v Rakúsku
Kategória:Trojtisícovky v Rakúsku
Slobodný vysielač

**Slobodný vysielač** môže byť:
* povstalecký vysielač fungujúci počas Slovenského národného povstania, pozri Slobodný slovenský vysielač
* súčasné slovenské internetové rádio a občianske združenie, ktoré ho prevádzkuje, pozri Slobodný vysielač (internetové rádio)
Casey Neistat

**Casey Neistat** (/ˈkæsɪˌˈnaɪstæt/; * 25. marec 1981) je známy tvorca YouTube videí, producent, režisér a spoluzakladateľ sociálno mediálnej spoločnosti Beme. Casey a jeho brat, Van, sú tvorcovia HBO seriálu, *The Neistat Brothers*.

## Mladosť
Casey Neistat sa narodil a vyrástol v New London, Connecticut. Ako 16 ročný ukončil školskú dochádzku na Ledyard High School a už sa nevrátil. Od 17 do 20 žil v prívese s jeho priateľkou, Robin, a jeho synom, Owenom. Neskôr začal poberať sociálne dávky a rozhodol sa presťahovať do New Yorku

Po tom čo ukončil školskú dochádzku pracoval ako umývač riadu. Jeho prvou prácou v New Yorku bolo roznášanie pošty na bicykli.

## Reklamy
Okrem jeho kariéry v televízii a na YouTube, natočil aj reklamy. Natočil ich pre Nike, Inc., Google, J.Crew, a aj Mercedes-Benz.

## Osobný život
29. februára 2013 si v Kapskom Meste zobral za manželku Candice Pool. Majú dcéru Francine. Neistat má syna, Owena, z predchádzajúceho vzťahu s Robin Harrisovou.

## Návšteva Slovenska
Casey navštívil aj Slovensko. Dňa 23. novembra 2019 prišiel do Košíc, za účelom točenia dokumentárneho filmu o youtuberovi pochádzajúcom z Košíc – Dávidovi Dobríkovi.

## Referencie

## Iné projekty

Kategória:Youtuberi USA
Kategória:Osobnosti z Connecticutu
Nedošínský háj

**Nedošínský háj** je les, rozkladajúci sa medzi obcami Nedošín a Tržek. Je známy predovšetkým vďaka svojej zaujímavej histórii, v rámci litomyšlovska ide však aj o územie pozoruhodných prírodných hodnôt. Na plochom chrbte sa vyskytujú zachované dubovo-hrabové spoločenstvá 3. vegetačného stupňa, ktoré v severnej, aluviálnej časti územia prechádzajú v jelšovo-jaseňový luh. Háj je domovom mnohých druhov živočíchov, najmä vtákov.

## História
Prvá zmienka o háji pochádza zo 14. storočia. Vtedy tu bola obora, neskôr premenená na bažantnicu. Českej verejnosti je Nedošínský háj známy predovšetkým ako dejisko románu Aloisa Jiráska Filosofská historie. V ňom sú popísané parkové úpravy hája, vykonané v 19. storočí. V tom čase patril háj k najobľúbenejším výletným cieľom obyvateľov Litomyšle.
left|thumb|Koruna vekovitého duba letného v aluviálnej časti Nedošínského hája.

## Ochrana prírody
V roku 1940 bol háj zastupiteľstvom osád mesta Litomyšle vyhlásený za vtáčiu a bylinnú rezerváciu, čo však nemecká okupačná lesná správa odmietla rešpektovať. Ihneď po skončení 2. svetovej vojny bol preto háj znovu vyhlásený za čiastočnú rastlinnú a úplnú vtáčiu rezerváciu Miestnym národným výborom v Litomyšli. V roku 1949 došlo aj k legislatívnej úprave, kedy bol háj vyhlásený prírodnou rezerváciou k ochrane porastovej skladby, vegetačného krytu i fauny. Výmera bola stanovená na 30,73 ha. V roku 1992 došlo k preradeniu do kategórie Prírodná pamiatka.

## Referencie


## Pozri aj
* Zoznam chránených území v okrese Svitavy

## Externé odkazy
* Vyhláška Ministerstva školstva, vied a umení o zriadení chráneného územia
* Na stránke botany.cz

## Zdroj

Kategória:Chránené územia v okrese Svitavy
Kategória:Lesy v Česku
Kategória:Svitavská pahorkatina
Kategória:Litomyšl
Suvalská gubernia

**Suvalská gubernia** (, , ) bola vnútrozemská gubernia Ruskej ríše. Nachádzala sa na krajnom západe európskej časti Ruska na území dnešnej Litvy, Poľska, malé časti sú dnes súčasťou Bieloruska. 

Administratívnym centrom gubernie bolo mesto Suwałki (dnes Podleské vojvodstvo, severovýchodné Poľsko). 

## Dejiny
Gubernia bola vytvorená v roku 1867 z časti územia Augustóvskej gubernie (bývalé Kongresové Poľsko). Suvalská gubernia predstavovala najvyspelejšiu oblasť Litvy v Ruskej ríši. Táto skutočnosť pramenila z toho, že na území Kongresového Poľska (Varšavské veľkokniežatstvo počas napoleonských vojen) bolo nevoľníctvo zrušené Napoleonom a po obnovení ruskej vlády už nebolo znovu zavedené. 

## Geografia
Na území gubernie v meste Virbalis (rus. *Вержболово – Veržbolovo*) sa nachádzala colnica, najvýznamnejšia v Ruskej ríši. Stála na hranici s Nemeckou ríšou.

## Administratívne delenie
Gubernia bola rozdelená na sedem újazdov: 

## Národnostné zloženie
Národnostné zloženie podľa sčítania 1897:

## Referencie

## Iné projekty

## Pozri aj
* Zoznam gubernií Ruskej ríše

## Zdroj

Kategória:Gubernie v Ruskom impériu
Kategória:Dejiny Litvy
Kategória:Dejiny Poľska
Kategória:Dejiny Bieloruska
Zoznam chránených vtáčích území na Slovensku

[náhľad|Mapa chránených vtáčích území na náučnom chodníku v [Zoologická záhrada (Bojnice)|ZOO Bojnice]]

Toto je **zoznam [[chránené vtáčie územie|chránených vtáčích území]] na Slovensku**

K 1. januáru 2013 je na Slovensku vyhlásených všetkých 41 CHVÚ z Národného zoznamu chránených vtáčích území. V roku 2017 bolo schválených 6 Programov starostlivosti na roky 2017 - 2046 a v roku 2018 ďalších 7 na roky 2018 - 2047.

## Referencie


## Pozri aj
* Národný zoznam navrhovaných chránených vtáčích území na Slovensku
* Vyhlášky CHVÚ

## Zdroj
* Natura 2000


Chránené vtáčie územia
Pod Skálou

**Pod skalou** je prírodná pamiatka ev. č. 1362, ktorá sa nachádza severne od obce Nová Ves v okrese Svitavy. Správa AOPK Pardubice.

## Ochrana
Dôvodom ochrany je svahová bučina s hojným tisom.

## Referencie


## Pozri aj
* Zoznam chránených území v okrese Svitavy

## Externé odkazy
* Vyhláška OÚ vo Svitavách o zriadení chráneného územia

## Zdroj

Kategória:Chránené územia v okrese Svitavy
Kategória:Lesy v Česku
Kategória:Svitavská pahorkatina
Högakustenbron

**Högakustenbron** (alebo *Vedabron*) je visutý cestný most premosťujúci ústie rieky Ångermanälven v blízkosti dediny Veda na hranici obcí Härnösand a Kramfors v provincii Västernorrland v severnom Švédsku. Nachádza sa v oblasti známej ako Höga kusten, podľa ktorej bol aj pomenovaný.

Most bol postavený v rokoch 1993 – 1997 ako náhrada neďalekého oblúkového mosta Sandöbron, ktorý do otvorenia Högakustenbronu 1. decembra 1997 slúžil ako hlavná dopravná spojnica oboch brehov ústia. Po otvorení sa hlavné pole stalo poľom s druhým najdlhším visutým rozpätím v Európe (hneď po moste Humber Bridge), čím prekonalo hlavné pole istanbulského mosta Fatih Sultan Mehmet Köprüsü o . V súčasnosti (2016) je štvrtým najdlhším visutým v Európe. 

Celková dĺžka mosta je , hlavné pole má dĺžku rozpätia . Plavebná výška pod mostom je , dva hlavné pylóny sú  vysoké. Šírka mostovky je . Na výstavbu bolo použitých  ocele a  betónu.

## Referencie

## Externé odkazy
* Högakustenbron v databázi *Bridgemeister*

## Zdroj

Kategória:Architektúra z 1997
Kategória:Visuté mosty
Kategória:Cestné mosty vo Švédsku
Boris Hybner

**Boris Hybner** (* 5. august 1941, Vyškov† 2. apríl 2016, Praha) bol český mím, herec, režisér, scenárista, vysokoškolský pedagóg a predstaviteľ českej pantomimickej školy, otec herečky Vandy Hybnerovej.

## Život
V roku 1964 začínal v pantomimickom súbore Ladislava Fialku. V roku 1966 založil s Ctiborom Turbom pantomímu Alfréda Jarryho, v tom istom roku tento súbor zvíťazil na prvom festivale pantomímy v Litvínove. V roku 1978 založili s Ctiborom Turbom súbor Gag. V roku 1990 založil v Prahe stálu scénu Gag. Pedagogicky pôsobil na pražskej HAMU, od 19. mája 2008 bol profesorom pre odbor tanečné umenie - neverbálne a komediálne divadlo. Herca postihli dva infarkty, na ktoré 2. apríla 2016 zomrel.

## Z inscenácií
* *Harakiri*
* *Idiot*
* *Na konci zahrady jménem Hollywood*
* *Concerto Grosso*
* *Mim session*
* *[[Gagman]]* – hlavná postava v TV seriálu (1987)

## Filmografia (výber)
* Panelstory aneb Jak se rodí sídliště
* Jára Cimrman ležící, spící
* Rozpuštěný a vypuštěný
* U mě dobrý
* Pelíšky
* Pupendo
* Čert vie prečo

## Literatúra
* FIKEJZ, Miloš. *Český film : herci a herečky. I. díl : A–K*. 1. vydání (dotisk). Praha : Libri, 2009. 750 s. ISBN 978-80-7277-332-9. S. 467.
*  
* 
* NOVÁK, Mirek. *Jak jsme začínali*, Koršach, Praha, 1994, str. 129–132, ISBN 80-900346-4-0.
* 

## Externé odkazy
* 
* 
* Boris Hybner  v archíve Národného divadla
* Oficiálne stránky Českej republiky 
* Boris Hybner v cykle Českej televízie 13. komnata

## Zdroj

Kategória:Českí herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí scenáristi
Kategória:Českí divadelní režiséri
Kategória:Českí choreografi
Kategória:Českí univerzitní profesori
Kategória:Českí vysokoškolskí pedagógovia
Kategória:Mímovia
Kategória:Držitelia Ceny Thálie
Kategória:Osobnosti z Vyškova
Zakaukazská socialistická federatívna sovietska republika

**Zakaukazská socialistická federatívna sovietska republika** (skrátene: **Zakaukazská SFSR**; ; ; ; ) bol štát vytvorený na základe schválenia na 1. zjazde komunistických strán Azerbajdžanu, Arménska a Gruzínska vo februári roku 1922. 12. marca toho istého roku podpísali zástupcovia týchto republík zmluvu o federatívnom zväzku a v decembri 1922 ju schválil I. zjazd zakaukazských sovietov.

Tento útvar zanikol po prijatí sovietskej ústavy v roku 1936, pričom vznikli tri zväzové republiky - Azerbajdžanská SSR, Arménska SSR a Gruzínska SSR.

## Galéria

Nadpechatka 40 tys. na marke 5 tys. rub.jpg|Gruzínska známka vydaná roku 1922
Soviet Propaganda in the Armenian SSR 1937.jpg|Plagát z roku 1937, sľubujúci Arménom lepšiu budúcnosť pod sovietskou nadvládou
Ordzhonikidze, Stalin and Mikoyan, 1925.jpg|Zľava: Anastáz Ivanovič Mikojan, Stalin a Grigorij Ordžonikidze


## Zdroj

Kategória:Republiky Sovietskeho zväzu
Kategória:Komunizmus v Azerbajdžane
Kategória:Dejiny Arménska
Kategória:Dejiny Azerbajdžanu
Kategória:Dejiny Gruzínska
Eddie Murphy

**Edward "Eddie" Regan Murphy** (* 3. apríl 1961, Brooklyn, New York, New York, USA) je americký herec, komik, scenárista a producent. Získal mnoho ocenení, napr. Zlatý glóbus.

Medzi jeho najvýznamnejšie filmy patria *[[Cesta do Ameriky]]*, *[[Policajt v Beverly Hills]]* a tiež *[[Zámena]]*. 

Murphy tiež prepožičal svoj hlas oslíkovi zo série filmov Shrek. V niektorých filmoch hral dokonca viac rolí naraz, napríklad vo filmoch Zamilovaný profesor alebo Norbit.

## Filmografia (výber)
* 1982: *48 hodín* (48 Hrs.)
* 1983: *Výmena* (Trading Places)
* 1984: *Najlepšia obrana* (Best Defense)
* 1984: *Policajt v Beverly Hills* (Beverly Hills Cop)
* 1986: *Zlaté dieťa* (The Golden Child)
* 1987: *Policajt v Beverly Hills II* (Beverly Hills Cop II)
* 1988: *Cesta do Ameriky* (Coming to America)
* 1989: *Harlemské noci* (Harlem Nights)
* 1990: *Ďalších 48 hodín* (Another 48 Hrs.)
* 1992: *Bumerang* (Boomerang)
* 1992: *The Distinguished Gentleman* (The Distinguished Gentleman)
* 1994: *Policajt v Beverly Hills II* (Beverly Hills Cop II)
* 1996: *Zamilovaný profesor* (The Nutty Professor)
* 1997: *Policajt zo San Francisca* (Metro)
* 1998: *Doktor Dolittle*  (Doctor Dolittle)
* 1998: *Guru* (Holy Man)
* 1999: *Doživotie* (Life)
* 1999: *Trhák pána Bowfingera* (Bowfinger)
* 1999–2001: *The PJs* (TVS)
* 2000: *Zamilovaný profesor 2* (Nutty Professor II: The Klumps)
* 2001: *Doktor Dolittle 2*  (Dr. Dolittle 2)
* 2002: *Showtime*
* 2002: *The Adventures of Pluto Nash*
* 2002: *Som agent* (I Spy)
* 2003: *Kúzelná škôlka* (Daddy Day Care)
* 2003: *Strašidelný dom* (The Haunted Mansion)
* 2004: *Father of the Pride* (TVS)  
* 2006: *Dreamgirls*
* 2007: *Norbit*
* 2008: *Zoznámte sa s Davom* (Meet Dave)
* 2009: *Tak si predstav* (Imagine That)
* 2011: *Majstrovský plán* (Tower Heist)
* 2012: *Tisíc slov* (A Thousand Words)
* 2015: *Mr. Church*

## Referencie

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Filmoví producenti USA
Kategória:Filmoví scenáristi USA
Kategória:Televízni scenáristi USA
Kategória:Komici USA
Kategória:Hollywoodsky chodník slávy
Kategória:Osobnosti afroamerického pôvodu
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia Critics' Choice Movie Awards
Kategória:Držitelia ceny Grammy
Kategória:Osobnosti z Brooklynu
Kategória:Držitelia Screen Actors Guild Award
Slovenský ústav technickej normalizácie

**Slovenský ústav technickej normalizácie** (SÚTN) bola organizácia založená v roku 2000, ktorá mala v pôsobnosti úlohy v oblasti technickej normalizácie (tvorba, vydávanie, aktualizácia a preberanie národných, európskych a medzinárodných technických noriem). Po 13 rokoch pôsobenia bol SÚTN k 31. decembru 2013 zrušený  a jeho úlohy a záväzky prevzal Úrad pre normalizáciu, metrológiu a skúšobníctvo Slovenskej republiky.

Slovensko je od roku 2014 jedinou krajinou EÚ, v ktorej oblasť technickej normalizácie priamo riadi vládny úrad, takže nie je možné zabezpečiť základné princípy (politická a finančná nezávislosť od štátnej moci) podľa vnútorných predpisov Európskych normalizačných organizácií CEN a CENELEC, ktorých je úrad členom. Tieto základné princípy sú v súlade s nariadením Európskeho parlamentu a Rady (EÚ) č. 1025/2012 o európskej technickej normalizácii. Podobná situácia bola len v Česku, kde technickú normalizáciu do roku 2017 riadil Úřad pro technickou normalizaci, metrologii a státní zkušebnictví, ktorý patrí pod ministerstvo priemyslu a obchodu. Táto skutočnosť bola dlhodobo kritizovaná aj zo strany samotných vedúcich zamestnancov ÚNMZ. Od 1. januára 2018 úlohu českého národného normalizačného orgánu prevzala Česká agentura pro standardizaci (ČAS), ktorá bola zriadená ako príspevková organizácia.

## Referencie

Kategória:Organizácie na Slovensku
Kategória:Zaniknuté organizácie na Slovensku
Biosférická rezervácia

thumb|upright=1.5|Mapa zobrazujúca sieť biosférických rezervácií

**Biosférická rezervácia** je veľkoplošné chránené územie uskutočnené v rámci medzinárodného programu UNESCO *Človek a biosféra*. Svetová sieť biosférických rezervácií je rozprestretá tak, aby zahŕňala všetky základné biómy Zeme. Tieto územia predstavujú reprezentatívne ukážky kultúrnych i prírodných krajín, v ktorých zároveň hrá dôležitú úlohu človek a jeho aktivity.

Väčšina biosférických rezervácií zahŕňa ako prírode blízke územie, tak aj územie narušené činnosťou človeka. To umožňuje študovať konflikty medzi človekom a prírodným prostredím a podporovať zvyšovanie biodiverzity v narušených oblastiach.

V júni 2014 existovalo 631 biosférických rezervácií v 119 krajinách sveta. Na programe *Človek a príroda* sa v tej dobe podieľalo viac ako 150 štátov.

## Hlavné funkcie
# Ochrana prírodnej a kultúrnej rôznorodosti 
# Podpora a zabezpečenie udržateľného rozvoja miestnych obyvateľov 
# Podpora vedy, výskumu a výchovy

Všetkým trom základným úlohám BR je prikladaná rovnaká dôležitosť a sú plnené vyvážene.

V súlade s tzv. Rámcovými stanovami programu MAB by mali BR obsahovať jednu alebo viac jadrových zón, nárazníkovú zónu a prechodovú oblasť, ktoré umožňujú diferencovane plniť všetky ich funkcie.
* A) Jadrová zóna - je zákonne podložené prírodné alebo minimálne zmenené územie alebo niekoľko území venovaných iba dlhodobej ochrane (bezzásahove územie, povolené len neinvazívne metódy vedeckých výskumov).
* B) Nárazníková zóna (alebo zóny) - je zvyčajne oblasť obklopujúca alebo spájajúca jadrové zóny. Môže však existovať aj nezávisle na jadrovej zóne. Sú v nich možné ľudské aktivity nepoškodzujúce ochranárske ciele.
* C) Prechodová zóna - je oblasť, kde je vyvíjané a propagované udržateľné hospodárenie s prírodnými zdrojmi.
 
Management biosférickej rezervácie by mal byť založený na rovnocennej, komplexnej spolupráci vedcov prírodovedných aj spoločenských odborov, ochranárskych aj rozvojových skupín, zástupcov štátnej správy a samosprávy a predovšetkým miestneho obyvateľstva.

## Biosférické rezervácie na Slovensku
*Biosférická rezervácia Slovenský kras (1977)
*Biosférická rezervácia Poľana (1990)
*Biosférická rezervácia Východné Karpaty (1992)
*Biosférická rezervácia Vysoké Tatry (1992)

## Referencie


## Iné projekty

## Externé odkazy
* Program UNESCO Človek a biosféra 
* Človek a biosféra Ústav krajinnej ekológie

## Zdroj


Kategória:Chránené územia
Kategória:UNESCO
Park tmavej oblohy

**Park tmavej oblohy** je územie s nízkou úrovňou svetelného znečistenia. Slúži na pozorovanie nočnej oblohy a na informovanie o tejto problematike. Ďalej slúži na ochranu nočnej prírody a krajiny.

Najstaršia stála oblasť sa nachádza v Torrance Barrens v Ontáriu v Kanade. Na celom svete je vyše 40 oblastí, parkov či rezervácií tmavej oblohy. V Európe ich je celkom sedemnásť, z toho tri na Slovensku a tri v Česku. Pre vznik oblastí parkov a rezervácií neexistujú medzinárodné štandardné normy, každý štát si vytvára vlastné.

## Parky tmavej oblohy v Európe
### Slovensko
# Park tmavej oblohy Poloniny (2010) - Prvý park tmavej oblohy na Slovensku, ktorý sa v roku 2016 stal súčasťou prvého „trilaterálneho“ parku tmavej oblohy na svete – oblasti tmavej oblohy rozprestierajúcej sa na území troch štátov (Slovenska, Poľska a Ukrajiny) – Triparku tmavej oblohy Východné Karpaty.
# Beskydská oblasť tmavej oblohy (2013) - Druhá medzinárodná oblasť tmavej oblohy na svete. Rozkladá sa na území Česka a Slovenska.
# Park tmavej oblohy Veľká Fatra (2015)

### Česko
# Jizerská oblast tmavé oblohy (2009) - Prvá medzinárodná oblasť tmavej oblohy na svete. Rozkladá sa na území Česka a Poľska.
# Beskydská oblast tmavé oblohy (2013) - Druhá medzinárodná oblasť tmavej oblohy na svete. Rozkladá sa na území Česka a Slovenska.
# Manětínská oblast tmavé oblohy (2014)

### Poľsko

# Jizerská oblasť tmavej oblohy (2009) - prvá medzinárodná oblasť tmavej oblohy na svete. Rozkladá sa na území Slovenska a Poľska.
# Park hviezdneho neba Bieszczady (2013)

### Ukrajina
# Zakarpatský park tmavej oblohy (2016)

### Spojené kráľovstvo

# Galloway Forest Park (2009)
# Sark (2011)
# Exmoor National Park (2011)
# Brecon Beacons (2013)
# Northumberland National Park (2013)
# Isle of Coll (2013)

### Írsko
# Iveragh Peninsula (2014)

## Referencie

*

## Externé odkazy

* darkskyparks.org


Kategória:Astronómia
Internacionalizácia jazyka

**Internacionalizácia jazyka** alebo **internacionalizácia** je zrýchľujúci sa proces v jazyku vyvolaný vzrastaním celosvetových jazykových kontaktov pod vplyvom ekonomických, politických a spoločenských faktorov a v dôsledku vedecko-technického rozvoja, ktorý sa uplatňuje vo všetkých rovinách jazyka: v lexike (napr. preberanie cudzích slov, tvorba veľa skratiek, v slovenčine aj zosilnenie analytickej zložky jazyka), v syntaxi (napr. uprednostňovanie akuzatívnej rekcie slovies, používanie polovetných konštrukcií s príčastím), v morfológii (napr. rýchle poslovenčovanie prevzatých slov) aj v zvukovej rovine (napr. výskyt ö v slovenčine).

V užšom zmysle je internacionalizácia jazyka len zvyšovanie podielu cudzích slov v slovnej zásobe resp. využívanie cudzích formantov a tvorenie slov alebo pomenovaní podľa cudzích vzorov.

## Referencie


Kategória:Jazykoveda
Požiarne zariadenie

**Požiarne zariadenia** sú podľa právneho predpisu
požiarnotechnické zariadenia, hasiace prístroje, požiarne uzávery, zariadenia na hasenie iskier v pneumatických dopravníkoch, zariadenia na dodávku vody na hasenie požiarov, zariadenia na trvalú dodávku elektrickej energie pri požiari, požiarne výťahy, evakuačné výťahy, núdzové osvetlenie a iné zariadenia slúžiace na evakuáciu osôb.
## Referencie

Kategória:Požiarna ochrana
Sněženky ve Vysokém lese

**Sněženky ve Vysokém lese** je prírodná pamiatka ev. č. 1688 juhozápadne od obce Chmelík v okrese Svitavy. Oblasť spravuje Agentúra ochrany prírody a krajiny ČR.

## Ochrana
Predmetom ochrany sú zamokrené ekosystémy s bohatým výskytom snežienky jarnej.

## Referencie


## Pozri aj
* Zoznam chránených území v okrese Svitavy

## Iné projekty

## Externé odkazy
* Vyhláška Okresného úradu Svitavy o zriadení chráneného územia
* Na stránke botany.cz

## Zdroj

Kategória:Chránené územia v okrese Svitavy
Kategória:Svitavská pahorkatina
Litovské kráľovstvo

**Litovské kráľovstvo** môže byť:
* štátny útvar na území dnešnej Litvy v 13. storočí, pozri Litovské kráľovstvo (1251 – 1263)
* krátkodobý štátny útvar na území dnešnej Litvy v roku 1918, pozri Litovské kráľovstvo (1918)
Prvá Rakúska republika

**Prvá rakúska republika** () bol štátny útvar v období po konci prvej svetovej vojny až do roku 1934, kedy bol opustený koncept parlamentnej demokracie a Rakúsko nastúpilo cestu autoritatívneho štátu.

## Dejiny
Rakúsko prijalo 21. októbra 1919 Zmluvu zo Saint-Germain-en-Laye. Zmluva zakazovala názov Nemecké Rakúsko a upravovala hranice novovzniknutých štátov s Rakúskom.

Najdôležitejšími stranami v Prvej rakúskej republike boli Christlichsoziale Partei (Kresťansko-sociálna strana) a Sozialdemokratische Arbeiterpartei Österreichs (Sociálnodemokratická robotnícka strana Rakúska) s polovojenskou organizáciou Schutzbund, založenou v roku 1923. Kresťansko-sociálna strana reagovala na vznik Schutzbundu reorganizáciou svojej polovojenskej organizácie, Heimwehr.

V roku 1927 došlo k stretu týchto organizácií počas tzv. Júlovej revolty; aj keď bolo povstanie neskôr potlačené, nepokoje pokračovali až do tridsiatych rokov, kedy sa kancelárom stal Engelbert Dollfuß.

V roku 1933 vyhlásil jeho kabinet rozpustenie parlamentu. Kresťansko-sociálna strana odmietala spojenie s prevažne protestantským Nemeckom. Nepokoje vyústili do občianskej vojny medzi nacistami, socialistami a kresťanskými socialistami.

V roku 1934 vyhlásil Dolfuss vládu jednej strany, austrofašistického Vlasteneckého frontu. 25. júla síce Engelberta Dollfussa zavraždili nacisti, štát sa však ešte ďalšie štyri roky udržal pod ochranou Talianska. Éra prvej republiky napriek tomu skončila a Rakúsko bolo známe ako tzv. Rakúsky štát.

## Kancelári prvej republiky
* 1918-1920 - Karl Renner (SDAPÖ)
* 1920-1921 - Michael Mayr (CS)
* 1921-1922 - Johann Schober
* 1922 - Walter Breisky
* 1922 - Johann Schober
* 1922 - 1924 Ignaz Seipel (CS)
* 1924 - 1926 Rudolf rámik (CS)
* 1926 - 1929 Ignaz Seipel (CS)
* 1929 - Ernst Streeruwitz (CS)
* 1929 - 1930 Johann Schober
* 1930 - Carl Vaugoin (CS)
* 1930 - 1931 Otto Ender (CS)
* 1931 - 1932 Karl Buresch (CS)
* 1932-1934 Engelbert Dollfuß (CS/VF)

## Zdroj

Kategória:Dejiny Rakúska
Kategória:Zaniknuté štáty
Kategória:Zaniknuté štáty Európy
Kategória:Zaniknuté republiky
Vojna v Abcházsku (1998)

**Vojna v Abcházsku** bol ozbrojený konflikt medzi Gruzínskom a Abcházskom, ktorý vypukol v máji 1998 po opakovaných útokoch gruzínskych partizánov na abcházske vojenské i nevojenské objekty. Niekedy sa hovorí o "šesťdňovej vojne", boje ale v skutočnosti trvali dlhšie. Oných sedem dní trvala len reakcia abcházskej armády v dňoch 20. až 26. mája. K útokom zo strany Gruzíncov však dochádzalo oveľa skôr.

## Príčiny vojny
Rovnako ako v celom Abcházsku aj v okrese Gali prebiehali po vojne v roku 1993 etnické čistky mierené proti gruzínskemu obyvateľstvu. Kvôli tomu väčšina Gruzíncov utiekla, ale na rozdiel od zvyšku Abcházska sa sem v roku 1994 takmer všetci vrátili. V okrese Gali žilo aj po vojne viac ako 90% Gruzíncov, ktorí boli nespokojní s tým, že podliehajú vláde Abcházcov. Skoro začali vznikať partizánske a záškodnícke skupiny, ktoré sa niekedy v roku 1996 spojili a vytvorili tzv. Bielu légiu. O niečo neskôr vznikla druhá skupina, tzv. Lesní bratia. V Suchumi odhadli ich počet na 300 a ich činnosť označili za záškodnícku. Údajne mali títo povstalci presviedčať gruzínske obyvateľstvo, hlavne ženy s deťmi, aby rýchlo opustili krajinu pretože sa blíži ďalšia vojna.

### Jar 1998
Na jar 1998 sa útoky gruzínskych partizánov začali stupňovať. Začali útočiť na abcházsku armádu, ktorá nakoniec stratila kontrolu nad okresom. K najväčšiemu útoku došlo 18. mája v dedine Repi. Bolo pri ňom zabitých 17 miestnych policajtov. Pre abcházsku vládu to bola posledná kvapka trpezlivosti a okamžite vyslala do okresu armádu.

## Vojna
Abcházska invázia začala 20. mája. Zúčastnilo sa jej niečo medzi 1500 a 4600 dobre vyzbrojených jednotiek. Mali k dispozícii tanky T-55 a T-72, BVP aj delostrelectvo s delami kalibru 122 mm. Povstalcov bolo okolo 300 a boli vyzbrojení len ručnými zbraňami a granátometmi, s ktorými sa snažili viesť proti Abcházcom zákopovú vojnu. K najväčším bojom došlo v dedinách Kchumuškuri, Kvemo Bardžebi, Saberio a Sida. Boje skončili po šiestich dňoch 26. mája, kedy abcházska armáda obsadila celý okres Gali. Už 25. mája bola podpísaná mierová dohoda a povstalci sa začali vzdávať. Na ich odzbrojovaní dohliadali zástupcovia Organizácia Spojených národov.

## Straty
Po odzbrojení začalo sčítavanie škôd a strát. Podľa abcházskych odhadov padlo okolo 160 Gruzíncov, zatiaľ čo na abcházskej strane malo byť iba 8 mŕtvych a 17 zranených. Podľa gruzínskych odhadov na gruzínskej strane padlo len 17 povstalcov, 6 bolo nezvestných a 24 zranených, zatiaľ čo na abcházskej strane malo byť až 300 mŕtvych a veľké množstvo ranených.

Počas vojny bolo 1695 domov zrovnaných so zemou a z krajiny utieklo na 30 až 40 tisíc Gruzíncov, ale po krátkej dobe sa zase vrátili. Ešte počas konfliktu sa špekulovalo o tom, kto za týmto povstaním stojí a Abcházci začali podozrievať centrálnu vládu v Tbilisi. 22. mája sa zišli zástupcovia oboch národov, aby sa dohodol okamžitý mier. Eduard Ševardnadze potom uistil Abcházsko, že on ani jeho vláda s povstalcami nemá nič spoločné.

## Zdroj

Kategória:Dejiny Gruzínska
Kategória:Dejiny Abcházska
Kategória:Vojny 20. storočia
Eklektos zo Sinópy

**Valerios** (alebo **Oualerios**) **Eklektos** (, ) bol štvornásobný olympijský víťaz súťaže trubačov a hlásateľov v treťom storočí.  
 
Eklektos zo Sinópy si na 256., 258., 259. a na 260. olympijských hrách v rokoch 245, 253, 257 a 261 vybojoval víťazstvo v súťaži trubačov a hlásateľov. Súťaž trubačov a hlásateľov zaviedli na 96. olympijských hrách v roku 396 pred Kr. Konala sa hneď po prísahe a jej víťaz mal právo asistovať hellanodikom pri hrách a hlavne oznamovať mená pretekárov a víťazov.
   
Záznam o olympijských víťazstvách Eklekta je uvedený na kamennom podstavci jeho nezachovanej sochy v Olympii, ktorý je chronologicky posledným známym podstavcom sochy starovekého olympionika. Tento nápis (*IvO 243*, IvO = W. Dittenberger a K. Purgold, nápisy Olympia, Berlin 1896.) uvádza, že v tejto disciplíne dosiahol víťazstvá aj na mnohých celogréckych a iných súťažiach v gréckych mestách a v Ríme, a aj to, že ako všeobecne známy a uznávaný mal status poslanca v mnohých gréckych mestách. Jeho víťazstvá zo súťaží hlásateľov (uvedené podrobnejšie) sú zaznamenané aj na kamennej stéle (IG II² 3169/70) objavenej v Atike.
 
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier súťaže trubačov a hlásateľov
Zoznam chránených území v okrese Jablonec nad Nisou

Toto je **zoznam chránených území v okrese Jablonec nad Nisou** aktuálny k marcu roku 2016, v ktorom sú uvedené chránené územia v oblasti okresu Jablonec nad Nisou.

## Zdroje
* Dáta v tabuľke boli prevzaté z databázy  AOPK ČR.
* 

Jablonec nad Nisou
Jablonec nad Nisou
Litovské kráľovstvo (1918)

**Litovské kráľovstvo** () je označenie pre dve krátke historické obdobia, kedy bolo na území dnešnej Litvy kráľovstvo. 

## 1918
Tretie a najkratšie obdobie Litvy ako kráľovstva nastalo v roku 1918. Od začiatku prvej svetovej vojny sa územie Litvy stalo rusko-nemeckým bojiskom. Nemci prenikli z Pruska na jeseň roku 1915 a celú Litvu obsadili. Litva bola administratívne zaradená do skupiny Ober Ost (Horný východ). Podľa plánov nemeckého velenia sa mala spolu s ostatnými krajinami tzv. Mitteleuropy stať bábkovým nemeckým štátom. Nemecko prišlo s niekoľkými návrhmi na pripojenie Litvy k svojmu územiu, napríklad formou personálnej únie s Nemeckým cisárstvom resp. Pruským kráľovstvom, ale Litovčania tieto návrhy zásadne odmietali. A tak 16. februára 1918 vyhlásila Litovská rada (Lietuvos taryba) obnovenie nezávislosti Litvy s hlavným mestom Vilnius. Ako najlepší prostriedok na ubránenie novovzniknutej nezávislosti sa rada rozhodla k obnoveniu domácej monarchie. 

### Kandidáti na trón
Keďže akákoľvek forma personálnej únie Litvy s Pruskom nebola v záujme Litovcov, ktorí hodlali uhájiť novú nezávislosť, odmietali tiež aby sa novým panovníkom stal najmladší syn cisára Viliama II. princ Joachim. 

Okrem samotných Litovčanov sa možno expanzia protestantského Pruska v katolíckej Litve nepáčila katolíckemu Bavorsku a Sasku. Sasko navyše navrhovalo ako kandidáta na trón princa Fridricha Kristiána, druhorodeného syna saského kráľa Fridricha Augusta III., Predovšetkým vďaka historickým väzbám na poľsko-litovský štát (traja z jeho predkov boli litovskými veľkokniežaťami a poľskými kráľmi).

Nakoniec 4. júna 1918 ponúkla litovská rada trón Viliamovi Württemberskému, vojvodovi z Urachu. Vo výbere hrala úlohu katolícka viera, úspešná vojenská kariéra a tiež aj to, že jeho manželka bola potomkom dvoch litovských veľkokniežat, zvolených v 18. storočí (rovnako ako princ Fridrich Kristián). Viliam ponuku prijal a 11. júla 1918 bol zvolený kráľom pod menom Mindaugas II.. Nemecko toto rozhodnutie neakceptovalo, a kráľovi Mindaugasovi preto bolo znemožnené do Litvy vôbec prísť. Mindaugas sa však ihneď začal učiť litovsky a dostal list od pápeža Benedikta XV., ktorý vítal jeho výber ako kráľa Litvy a zablahoželal mu.

### Vyhlásenie republiky
Keď však na sklonku roka 1918 bolo zrejmé, že nielenže Nemecko prehrá vojnu, ale tiež že v kurze sa vplyvom Francúzska a Spojených štátov ocitnú republiky, snažila sa Litovská rada rýchlo sa zbaviť všetkých svojich väzieb na Nemecko a tiež na monarchistickú vládu, a tak kráľ Mindaugas II. do Litvy nikdy neprišiel. 2. novembra 1918 vzala litovská rada formálne späť svoju ponuku trónu a navrhla novú dočasnú ústavu, ktorá nechala rozhodnutie medzi monarchiou a republikou na ústavnom zhromaždení. Ústavodarné zhromaždenie však už sa myšlienkou monarchie vôbec nezaoberalo a rovno prijalo novú ústavu Litvy ako republiky.

## Referencie

*

Kategória:Dejiny Litvy
Kategória:Zaniknuté kráľovstvá
Kategória:Zaniknuté štáty
Kategória:Zaniknuté štáty Európy
Normandia (región)

**Normandia** je jeden z 13 metropolitných regiónov Francúzska. Vznikol 1. januára 2016 zlúčením dvoch bývalých regiónov Dolná Normandia a Horná Normandia. Správnym strediskom regiónu je mesto Rouen.

## Departementy
* Calvados
* Eure
* Manche
* Orne
* Seine-Maritime

## Externé odkazy
* Oficiálna stránka 

## Zdroj


Kategória:Regióny vo Francúzsku
Languedoc

thumb|Languedoc
thumb|upright|Erb Languedocu

**Languedoc** je historické územie na juhu Francúzska pri pobreží Stredozemného mora. V minulosti bolo samostatným štátom so svojim vlastným jazykom.

K hlavným strediskám Languedocu patrí Albi. Najväčším mestom na severozápade je Toulouse, ale hlavné kultúrne centrá ležia okolo Stredozemného mora a pod Pyrenejami - Montpellier, Narbonne, Carcassonne. 

K francúzskemu kráľovstvu bol Languedoc násilne pripojený po križiackej výprave v 13. storočí, kedy vzniklo na území Toulouského grófstva hnutie početných katarov. Ich hlavným centrom bolo mesto Albi, z čoho vznikol pojem albigénstvo. Oblasť je posiata katarskými hradmi.

## Pozri aj
* Occitánia
* Albigénstvo
* Križiacka výprava proti albigéncom

## Zdroj

Kategória:Historické územia vo Francúzsku
Zoznam slotov a soketov spoločnosti AMD

**Zoznam slotov a socketov spoločnosti AMD** slúži ako rýchly prehľad jednotlivých slotov a socketov firmy AMD.

## Desktop
* Slot A
* Socket 462 / Socket A
* Socket 754
* Socket 939
* Socket AM2
* Socket AM2+
* Socket AM3
* Socket AM4
* Socket AM5
* Socket FM1
* Socket AM3+
* Socket FM2
* Socket FM2+
* Socket AM1

## Mobilný segment
* Socket 563
* Socket S1

## Server
* Socket 940
* Socket F
* Socket G34
* Socket C32

## Zdroj

Kategória:Informatika
Kategória:Procesory AMD
Podloučky

**Podloučky** je prírodná pamiatka ev. č. 5624 neďaleko obcí Loučky a Klokočí na pomedzí okresov Semily a Jablonec nad Nisou. Oblasť spravuje AOPK ČR Správa CHKO Český ráj.

## Ochrana
Predmetom ochrany sú lúčne spoločenstvá xerotermných trávnikov a lesné spoločenstvá zachovaných kvetnatých a vápnomilných bučín s výskytom chránených vtáčích druhov vyvinuté na geologickom podloží slienitých pieskovcov.

## Referencie


## Pozri aj
* Zoznam chránených území v okrese Jablonec nad Nisou
* Zoznam chránených území v okrese Semily
* Bučiny u Rakous
* Klokočské skály
* Lípa v Loučkách

## Iné projekty

## Externé odkazy
* Nariadenie Správy CHKO Český ráj o zriadení chráneného územia
* Na stránke Správy CHKO Český ráj

## Zdroj

Kategória:Chránené územia v okrese Jablonec nad Nisou
Kategória:Chránené územia v okrese Semily
Kategória:Chránená krajinná oblasť Český ráj
Kategória:Jičínská pahorkatina
Kategória:Klokočí (okres Semily)
Kategória:Loučky (okres Semily)
Sandöbron

**Sandöbron** je betónový cestný oblúkový most premosťujúci rieku Ångermanälven v obci Kramfors v provincii Västernorrland v severnom Švédsku. Jeho celková dĺžka je , hlavné oblúkové pole má dĺžku rozpätia  a výška oblúka je .

Most sa nachádza v oblasti známej ako Höga kusten. Jeho výstavba prebiehala v rokoch 1938 – 1943 a po dokončení bolo hlavné pole najdlhším betónovým oblúkovým poľom na svete do roku 1963, kedy bol dokončený portugalský most Ponte da Arrábida. Počas výstavby 31. augusta 1939 sa časť mosta zrútila a prišlo pri tom o život 18 pracovníkov. Nešťastiu nebola daná veľká mediálna pozornosť, keďže o deň neskôr vypukla druhá svetová vojna. 

Do otvorenia neďalekého mosta Högakustenbron v roku 1997 slúžil Sandöbron ako hlavná cestná spojnica oboch brehov rieky. V tom čase bol oblúkový most aj zrenovovaný.


Súbor:Kramfors 78 - 1.JPG|Pamätná tabuľa pri moste


## Referencie

## Zdroj

Kategória:Betónové mosty
Kategória:Architektúra z 1943
Kategória:Cestné mosty vo Švédsku
Kategória:Oblúkové mosty
7,62 × 25 mm Tokarev

thumb|Náboj 7, 62 × 25 mm Tokarev s oceľovou nábojnicou
**7,62 × 25 mm Tokarev** je ruský pištoľový náboj so stredovým zápalom a nábojnicou fľašového tvaru, široko používaný v bývalom Sovietskom zväze a jeho satelitoch, rovnako tak v ázijských krajinách ako Čína, Pakistan atď. V ruských službách bol postupne nahradený nábojom 9 × 18 mm Makarov.

Náboj je v podstate vylepšená ruská verzia streliva 7,63 × 25 mm Mauser a využívaný bol napr. v pištoli TT-33, pištoli vz. 52, samopale PPŠ-41 a u rady ďalších.

## Referencie


## Iné projekty

## Zdroj
* 

Kategória:Strelivo
Trần Đại Quang

**Trần Đại Quang** (* 12. október 1956 v okrese Kim Sơn, provincii Ninh Bình – † 21. september 2018) bol vietnamský štátnik a prezident Vietnamu. V rokoch 2011 – 2016 bol tajomníkom a neskôr od augusta 2011 do roku 2016 minister verejnej bezpečnosti Vietnamu. Dňa 2. apríla 2016 bol zvolený za prezidenta Vietnamu, ktorým bol až do jeho smrti v septembri 2018.

## Iné projekty

Kategória:Vládcovia Vietnamu
7,92 × 33 mm Kurz

thumb|Náboj 7, 92 × 33mm Kurz
**7,92 × 33mm Kurz** (značený ako **7.92 x 33 kurz** organizácií CIP) je puškový náboj s bezokrajovou nábojnicou fľašovitého tvaru, vyvinutý v Nemecku pred druhou svetovou vojnou. Munícia je tiež označovaná **7,9 mm** ***Kurz*** ( znamená *krátky*), **7,9 ''Kurz***, *'7,9mmK** alebo **8 × 33 Polte'''. Bol určený špeciálne pre vývoj automatickej karabíny (útočnej pušky) a ako kompromis medzi dlhším 7,92 × 57 mm Mauser a menej výkonnou muníciou 9 × 19 mm Parabellum.

Používal sa napr. v puške StG 44 alebo prototype FN FAL. Po vojne sa toto strelivo vyrábalo v NDR, Československu (ČSSR) a Egypte.

## Referencie


## Zdroj

Kategória:Strelivo
Zoznam chránených území v okrese Semily

Toto je **zoznam chránených území v okrese Semily** aktuálny k marcu roku 2016, v ktorom sú uvedené chránené územia v oblasti okresu Semily.

Tie územia, ktoré status postupne z rôznych dôvodov stratili, boli odtiaľ vyradené a sú v uvedené druhej tabuľke.

**Tabuľka č.2**

## Zdroje
* Dáta v tabuľke boli prevzaté z databázy AOPK ČR.
* 

Semily
Semily
MAT 49

náhľad|MAT 49
**MAT 49** je francúzsky kompaktný samopal, ktorý vyrábala firma *Manufacture Nationale d'Armes de Tulle* (MAT). Zbraň sa dobre hodila pre výsadkárov.

Používa náboje 9 × 19 mm Parabellum a zásobník na 20 alebo 32 nábojov. Zbraň bola používaná vietnamskými jednotkami ešte dlho po francúzskom odchode z Vietnamu, kým neboli vyčerpané zásoby munície 9 mm Parabellum. Okrem toho dochádzalo k úpravám zbrane, aby mohla používať sovietsky náboj 7,62 × 25 mm Tokarev.

Pre policajné jednotky bola vyrábaná špeciálna verzia pod označením MAT 49/54. Tá mala dlhšiu hlaveň a drevenú pažbu a tiež poskytovala možnosť jednotlivých výstrelov.

Aj keď je dnes štandardnou puškou francúzskych síl FAMAS, používajú MAT 49 naďalej policajné a vojenské jednotky.

## Iné projekty

## Zdroj
*

Kategória:Samopaly
Fiat Tipo (2015)

**Fiat Tipo** (v Turecku označovaný ako Egea alebo **Dodge Neon** v Spojených Arabských Emirátoch), je automobil nižšej strednej triedy, ktorý od druhej polovice roka 2015 vyrába automobilka FIAT. Výroba bola spustená vo verzii sedan, od roka 2016 by mal byť dostupný aj ako kombi a hatchback. Ide o nástupcu hneď dvoch predošlých kompaktných modelov, a to Brava zameraného viac na vodiča a západoeurópsku klientelu, ako aj Lineu.

Vozidlo je vyrábané v Turecku. V decembri 2015 získalo ocenenie "Best Buy Car of the year in Europe", pre rok 2016 za najlepší pomer ceny a protihodnoty. 

V marci 2022 v Taliansku, Európe, Turecku a Spojených Arabských Emirátoch vstupuje do radu nový 1,5-litrový motor GSE (Global Small Engine) T4, štvorvalec s výkonom 130 k a krútiacim momentom 240 Nm, tiež rodiny FireFly (rovnako ako predchádzajúci 1.0 T3), preplňovaný benzín, ale s hybridnou technológiou v kombinácii so 48 V elektromotorom, ktorý integruje malú dodatočnú jednotku s výkonom 15 kW,  ten je nainštalovaný v úplne novej automatickej prevodovke DCT Sedemstupňová dvojspojková prevodovka môže umožniť tichší štart (100% elektrický) a používať vozidlo v plne elektrickom režime (e-launch) pri parkovacích manévroch alebo pri malých pohyboch dopredu chôdzovým tempom (e-frontovanie), ako pri čakaní v mestskej premávke. Táto pokročilá hybridná technológia predstavuje pre spoločnosť Fiat významný skok vpred, zlepšuje efektivitu a dynamiku vozidla a umožňuje mu jazdiť aj pri vypnutom tepelnom motore. 

Z tohto dôvodu odborníci v tomto odvetví definovali nový 1,5-litrový e-motor GSE T4 s výkonom 130 koní (na rozdiel od Mild-hybridu predstaveného iba na Fiat Panda a Fiat 500 malých automobiloch), **mini Full-hybrid** alebo stredný hybrid (tj stredná cesta medzi skutočným full-hybridom a mild-hybridom), v súlade s výrobcami automobilov, ako je Toyota,  ktorá ako prvá predstavila túto technológiu na automobilovom trhu. 

Tento nový pokročilý hybridný motor, vyvinutý inžiniermi skupiny FCA (predstavený aj na novej Alfa Romeo Tonale, na *hybride* Fiat 500X, ako aj na modeloch Jeep Renegade a Compass), tiež umožňuje 11% zníženie CO2 v porovnaní s predchádzajúcou verziou, s deklarovanou spotrebou pre nový hybridný typ len 4,7 l/100 km.

Kategória:Automobily Fiat
Kategória:Automobily nižšej strednej triedy